*Grb RH crno bijeli*

**REPUBLIKA HRVATSKA**

**ISTARSKA ŽUPANIJA**

**GRAD LABIN**

**Upravni odjel za poslove**

**Gradonačelnika i Gradskog vijeća**

**Stručno povjerenstvo za pripremu i provedbu**

**postupka jednostavne nabave**

KLASA: 406-01/18-01/7

URBROJ: 2144/01-01-18-2

Labin, 15. veljače 2018.

**I.IZMJENA I DOPUNA**

*- Dopuna točke 2.7., 2.8.2., 2.11. točkama 2.11.1, 2.11.2., 2.11.3.,*

*2.11.4.*

*- Izmjena točke 3.2. Rok za dostavu ponude*

*- Dopuna Priloga: prilog IV. i V.*

**POZIV ZA DOSTAVU PONUDE**

**u postupku jednostavne nabave za**

**usluge izrade Krajobrazne osnove južnog priobalja Grada Labina**

**Predsjednica Povjerenstva**

Dragana Jakovčić, mag.oec.

**SADRŽAJ:**

1. **PREDMET NABAVE**
   1. Opis predmeta nabave
   2. Količina predmeta nabave
   3. Procijenjena vrijednost (bez PDV-a)

1. **UVJETI NABAVE**
   1. Način izvršenja
   2. Rok izvršenja usluge
   3. Rok trajanja ugovora
   4. Mjesto izvršenja
   5. Rok valjanosti ponude
   6. Odredbe o cijeni ponude
   7. Rok, način i uvjeti plaćanja
   8. Dokazi sposobnosti
   9. Kriterij za odabir ponude
   10. Navod o sukobu interesa
2. **ODREDBE O PONUDI**
   1. Sadržaj ponude - sastavni dijelovi ponude
   2. Rok za dostavu ponude i rok otvaranja ponude
   3. Način i adrese za dostavu ponude
   4. Osoba zadužena za kontakt
   5. Posebne odredbe

**IV. PRILOZI POZIVU ZA DOSTAVU PONUDA**

Prilog I. – Projektni zadatak

Prilog II. – Ponudbeni list

Prilog III. – Izjava o nekažnjavanju

Prilog IV.- Ponudbeni list zajednice ponuditelja(podnosi se u slučaju zajednice

ponuditelja)

Prilog V.- Podaci o imenovanim podugovarateljima

Naručitelj Grad Labin pokrenuo je postupak jednostavne nabave za usluge **izrade krajobrazne osnove južnog priobalja Grada Labina**, a za koju sukladno članku 12. stavku 1. alineji 1.a) Zakona o javnoj nabavi (NN br. 120/16) nije obvezan provesti jedan od postupaka propisan Zakonom o javnoj nabavi, s obzirom da je procijenjena vrijednost predmetne nabave manja od 200.000,00 kn bez PDV-a.

Postupak nabave provodi se sukladno odredbama Pravilnika o jednostavnoj nabavi („Službene novine Grada Labina“ broj 7/17.). Poziv se sukladno Odluci Gradonačelnika o početku postupka jednostavne nabave KLASA: 022-05/18-01/2-60, URBROJ: 2144/01-01-18-1 od 12. veljače 2018. godine objavljuje na web stranicama Grada Labina.

U skladu sa naprijed navedenim, ovim putem Vas pozivamo na dostavu ponude za usluge **izrade krajobrazne osnove južnog priobalja Grada Labina**, sukladno sljedećim uvjetima i zahtjevima koji predstavljaju osnovne elemente za izradu ponude:

1. **PREDMET NABAVE**
   1. **Opis predmeta nabave:**

Izrada krajobrazne osnove južnog priobalja Grada Labina u Projektnom zadatku koji je prilog ovom Pozivu.**.**

**1.2. Količina predmeta nabave:** u skladu sa projektnim zadatkom.

**1.3. Procijenjena vrijednost nabave (bez PDV-a):**  **128.000,00 kuna**

**II. UVJETI NABAVE:**

**2.1. Način izvršenja:** sklopit će se ugovor za usluge izrade krajobrazne osnove južnog priobalja Grada Labina.

**2.2. Rok izvršenja ugovora:** Odabrani ponuditelj obvezuje se pružiti uslugu u razdoblju od 75 dana od dana stupanja na snagu ugovora za predmetnu uslugu.

**2.3. Mjesto pružanja usluge:** mjesto izvršenja usluge, tj. područje obuhvata predmetne usluge je grad Labin. Predmet nabave isporučuje se na adresu naručitelja.

**2.4. Rok valjanosti ponude:** 30 dana od krajnjeg roka za dostavu ponuda

**2.5. Odredbe o cijeni ponude:** Cijena je nepromjenjiva. Cijena ponude mora biti iskazana na način da se iskazuje cijena ponude bez PDV-a, posebno se iskazuje iznos PDV-a i ukupna cijena ponude s PDV-om. Cijena ponude iskazuje se u kunama.

**2.6**. **Rok, način i uvjeti plaćanja:**

Predujam je isključen, kao i traženje sredstava osiguranja plaćanja. Ponuditelj će Naručitelju za izvršenu uslugu dostaviti račun na adresu Naručitelja: Grad Labin, Titov trg 11, 52220 Labin.

Naručitelj će ponuditelju platiti obavljenu uslugu prema ovjerenom računu u roku 30 (trideset) dana od dana primitka računa.

**2.7. Dokumenti kojima se dokazuje da ne postoje osnove za isključenje**

**2.7.1. Izjava o nekažnjavanju** koju daje osoba ovlaštena za zastupanje gospodarskog subjekta, a koja mora sadržavati elemente iz članka 251. stavka 1. Zakona o javnoj nabavi (NN 120/2016). Primjerak Izjave nalazi se u **Prilogu III**. ovoga poziva.

**2.7.2. Potvrda nadležne Porezne uprave o stanju duga** i/ili istovjetne isprave nadležnih tijela zemlje sjedišta ponuditelja iz koje je razvidno da je ponuditelj uredno izvršio sve dospjele porezne obveze i doprinose za mirovinsko i zdravstveno osiguranje, koja ne smije biti starija od 30 dana od dana slanja ovog poziva

*Dokaze za obvezne osnove za isključenje gospodarski subjekt obvezan je dostaviti za: ponuditelja, sve članove zajednice ponuditelja (ako ponudu podnosi zajednica ponuditelja), podugovaratelje (ako je primjenjivo).*

**2.8. Dokaz sposobnosti:**

**2.8.1. Isprava o upisu u poslovni, sudski (trgovački), strukovni, obrtni ili drugi odgovarajući registar**, kojim ponuditelj dokazuje pravnu i poslovnu sposobnost (preslika). Dokaz ne smije biti stariji od tri (3) mjeseca računajući od dana upućivanja Poziva.

**2.8.2..** **Dokaz o posjedovanju važećeg ovlaštenja/suglasnosti ponuditelja u državi njegova sjedišta kako bi mogao izvršavati predmetni ugovor.**

Ponuditelj mora dokazati Naručitelju da posjeduje određeno ovlaštenje kako bi mogao izvršiti predmet nabave, odnosno mora dokazati da posjeduje važeće ovlaštenje odnosno suglasnost za obavljanje stručnih poslova prostornog uređenja, izrada nacrta prostornih planova i nacrta izvješća o stanju u prostoru te obavljanje poslova u vezi s pripremom i donošenjem prostornih planova i izvješća o stanju u prostoru.

*Ponuditelji* za obavljanje stručnih poslova prostornog uređenja izrada nacrta prostornih planova i nacrta izvješća o stanju u prostoru te obavljanje poslova u vezi s pripremom i donošenjem prostornih planova i izvješća o stanju u prostoru, **u obvezi su dostaviti** ***važeću suglasnost za obavljanje predmeta nabave* Ministarstva graditeljstva i prostornoga uređenja za obavljanje stručnih poslova prostornog uređenja temeljem Zakona o poslovima i djelatnostima prostornog uređenja i gradnje *(N.N. 78/15)***.

Za potrebe obavljanja stručnih poslova koje u ovom predmetu nabave obavljaju ovlašteni arhitekt, i ovlašteni arhitekt urbanist sukladno člancima 9.10.,11.12.,13.,14.,15 i 16., Zakona o poslovima i djelatnostima prostornog uređenja i gradnje (N.N. 78/15) moraju posjedovati suglasnost i potvrdu istog tijela.

*Dokaze iz točke 2.8. gospodarski subjekt obvezan je dostaviti za: ponuditelja, sve članove zajednice ponuditelja (ako ponudu podnosi zajednica ponuditelja), podugovaratelje (ako je primjenjivo).*

**2.8.3. Dokaz tehničke i stručne sposobnosti**

* Kao dokaz tehničke i stručne sposobnosti dostavlja se **Popis ugovora** o izvršenim uslugama koje su predmet ovog postupka ili sličnih usluga izvršenih u razdoblju od 2007. – 2017. godine . **Popis mora sadržavati najmanje 5 ugovora.**

Popis kao dokaz o urednom izvršenju ugovora u skladu s pravilima struke ispunjava sam ponuditelj te mu prilaže potvrde o urednom ispunjenju ugovora koje daje druga ugovorna strana iz navedenih ugovora.

Popis ugovora sadrži **vrijednost usluga datum, mjesto izvršene usluge, naziv druge ugovorne strane** i navod o uredno ispunjenim ugovorima. Popis kao dokaz o zadovoljavajućem izvršenju usluge sadrži ili mu se prilaže **potvrda druge ugovorne strane** da su usluge isporučene u skladu s pravilima struke i uredno izvršeni.

Ako je potrebno, javni naručitelj će izravno od druge ugovorne strane zatražiti provjeru istinitosti potvrde.

U svrhu dokazivanja tehničke i stručne sposobnosti potrebno je **uz popis ugovora, dostaviti i najmanje 3 potvrde** od subjekata koji se navode u popisu.

Ovim dokazom ponuditelj dokazuje da je dosadašnjim izvršenim uslugama stekao ugled i povjerenje kod naručitelja. Kontinuitet predstavlja svojevrsno jamstvo za uredno izvršavanje ugovornih obveza u predmetnoj javnoj nabavi.

Ugovori iz popisa koje ponuditelji prilažu moraju biti vezani uz predmet nabave na način da se isti odnose na isti ili sličan predmet nabave koji se traži u ovom postupku jednostavne nabave. Pod sličnim poslovima podrazumijevaju se usluge izrade krajobraznih elaborata, izrađeni znanstveni i stručni radovi o krajobrazu ili izrađene i isporučene iste ili slične usluge vezane uz krajobraz (krajolik ili pejzaž) i/ili na slične ili iste usluge vezane uz izradu i isporuku prostornih planova općine/grada i urbanističkih planova uređenja. **Usluge koje su vezane uz izradu prostornih planova mogu sačinjavati najviše 30% ugovora danih u popisu izvršenih ugovora.**

* **Izjava Ponuditelja o kadrovskoj osposobljenosti**

Ponuditelj treba raspolagati **osobama koje će biti uključene u ugovor, a koje posjeduju strukovnu sposobnost, stručno znanje i iskustvo potrebno za izvršavanje predmeta nabave** neovisno o tome jesu li zaposlene u gospodarskom subjektu ili nisu. Navedeno se dokazuje **Izjavom gospodarskog subjekta da raspolaže osobama koje će biti uključene u ugovor, a koje posjeduju strukovnu sposobnost, stručno znanje i iskustvo potrebno za izvršavanje predmeta nabave** uz odgovarajući dokaz kao prilog **IZJAVI** (izjava ili potvrda poslodavca, suglasnost, sporazum ili drugi pravni akt kojim se osoba stavlja na raspolaganje u svrhu izvršenja posla iz predmetne nabave) da ponuditelj može raspolagati osobama koje kod njega nisu zaposlene.

U izjavi ponuditelj svojim pečatom i potpisom potvrđuje da će navedeni ključni stručnjaci biti dostupni u razdoblju trajanja ugovorne obveze.

U slučaju zamjene navedenih osoba tijekom provedbe ugovorenih poslova u odnosu na osobe iz ponude odabranog ponuditelja, ponuditelj mora osigurati zamjenu osobom najmanje jednakih kvalifikacija i iskustva te prethodno pribaviti pisano odobrenje naručitelja.

**U izjavi se moraju navesti** **imena članova stručnog tima koja će biti na raspolaganju Naručitelju za cijelo vrijeme ispunjenja ugovorenog predmeta nabave, a koji moraju ispunjavati uvjete navedene u alineji 3.**

Ponuditelj u svojoj ponudi uz Izjavu prilaže životopise u kojima će biti navedeni svi traženi dokazi o minimalnom broju godina radnog iskustva, minimalnom broju godina iskustva na sličnim poslovima i minimalnom broju godina voditeljskog iskustva na sličnim poslovima, te o prethodnom iskustvu (referencama) osoba koje će u ovom predmetu nabave kod gospodarskog subjekta/ ponuditelja biti odgovorne za izvršenje predmetne usluge .

* **Minimalna stručna osposobljenost i broj zaposlenika:**

Ponuditelj mora dokazati Naručitelju da raspolaže osobama koje će biti odgovorne za izvršenje usluge Krajobrazne osnove i da raspolažu obrazovnim i stručnim kvalifikacijama, odnosno ponuditelj mora dokazati da raspolaže sa slijedećim stručnjacima:

**Voditelj stručnog tima – arhitekt, arhitekt-urbanist ili krajobrazni arhitekt**, aktivan član Komore arhitekata, s najmanje 10 godina radnog iskustva te iskustvom u izradi najmanje 3 projekta krajobraza, od čega najmanje u 1 projektu u svojstvu voditelja projekta

Članovi stručnog tima – minimalni sastav:

**krajobrazni arhitekt** – najmanje 2 stručnjaka, VSS ili magistar struke s najmanje 5 godina iskustva na poslovima vezanim uz krajobraz, aktivan član Hrvatske komore arhitekata – Imenik krajobraznih arhitekata.

**arhitekt ili arhitekt-urbanist** – najmanje 1 stručnjaka VSS ili magistar struke s najmanje 10 godina radnog iskustva na poslovima izrade dokumenata prostornog uređenja svih razina, aktivan član Hrvatske komore arhitekata

**stručnjak s područja biologije**, VSS ili magistar struke s najmanje 10 godina radnog iskustva na poslovima zaštite prirode i zaštite okoliša,

**stručnjak s područja agronomije**, VSS ili magistar struke s najmanje 10 godina radnog iskustva na poslovima poljoprivrede,

**stručnjak s područja šumarstva**, VSS ili magistar struke s najmanje 10 godina radnog iskustva vezanog uz područje šumarstva, aktivan član Komore inženjera šumarstva i drvne tehnologije

**stručnjak za područje geomorfologije i/ili hidrogeologije i/ili pedologije**, VSS ili magistar struke (geologije, geografije, arheologije) s najmanje 10 godina iskustva na traženim poslovima

**stručnjak s područja geografije**, VSS ili magistar struke s najmanje 10 godina radnog iskustva na poslovima regionalizacije,

**stručnjak s područja građevine/prometnih znanosti VSS** ili magistar struke s najmanje 10 godina iskustva na poslovima infrastrukture u domeni prostornog uređenja, aktivan član Komore inženjera građevine i

**Najmanje 1 stručnjak od navedenih moraju imati znanje i iskustvo u radu s GIS alatima i bazama podataka**. U protivnom potrebno je u tim uključiti najmanje 2 GIS stručnjaka, najmanje SSS, s najmanje 5 godina iskustva u radu s GIS alatima, kartiranjem zemljišta ili vizualnim interpretacijama korištenja zemljišta.

Ukoliko neki od stručnjaka zadovoljava kriterije za više traženih stručnjaka stručnog tima, smatra se da je zahtjev za „pokrivenost“ tim strukama zadovoljena.

Pored navedenih, ponuditelj može u svoj tim dodatno uključiti i stručnjake drugih struka (prirodnih, društvenih, humanističkih i dr.) ukoliko se time doprinosi kvaliteti ili interdisciplinarnosti izrade Krajobrazne osnove.

**Dokaz tehničke i stručne sposobnosti zajednica gospodarskih subjekata dokazuje kumulativno.**

**NAPOMENA:** Svi traženi dokazi iz točke 2.7. i 2.8. mogu se dostaviti u običnoj preslici.

**2.9. Kriterij za odabir ponude:**

Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu za cjelokupni predmet nabave. Odabir najpovoljnije ponude izvršit će se uspoređivanjem iskazane cijene ponude i dodatnog kriterija odabira putem formule i tablice bodovanja.

Svaki od kriterija se ocjenjuje zasebno sukladno dolje navedenim zahtjevima, a zbroj bodova dobiven kroz svaki od kriterija određuje ukupan broj bodova na način da se upisuje cjelobrojna vrijednost (uz zaokruživanje na dvije decimalne jedinice). Maksimalan broj bodova koji ponuditelj može ostvariti zbrojem svih kriterija je 100 bodova.

Ekonomski najpovoljnija ponuda je ponuda koja, uz kriterije za kvalitativan odabir gospodarskog subjekta, kao i ostalih uvjeta iz Poziva za dostavu ponude, ostvari najveći broj bodova. U slučaju da su dvije ili više ponuda jednako rangirane prema kriteriju odabira, Naručitelj će odabrati ponudu koja je zaprimljena ranije.

Naručitelj navodi relativni ponder koji dodjeljuje svakom pojedinom kriteriju koji je odabran u svrhu određivanja ekonomski najpovoljnije ponude. Relativnom ponderu dodijelit će se bodovi kako je prikazano u tablici:

Tablica 2.9.1. Kriteriji i udjeli svakog pojedinog kriterija

|  |  |  |  |
| --- | --- | --- | --- |
| **REDNI**  **BROJ** | **KRITERIJ** | **RELATIVNI PONDER** | **BROJ BODOVA** |
| 1. | 1. iskustvo u izradi krajobraznih elaborata, znanstvenih i stručnih radova o krajobrazu ili izrađenim i isporučenim istim ili sličnim uslugama vezane uz krajobraz (krajolik ili pejzaž) i/ili na slične ili iste usluge vezane uz izradu i isporuku prostornih planova općine/grada i urbanističkih planova uređenja. (u razdoblju od 2007 do 2017):  * od 6 do 10 izvršenih ugovora – 10 bodova * od 11 do 15 izvršenih ugovora – 20 bodova * 16 i više izvršenih ugovora - 40 bodova | 10%  30%  **40%** | 10  30  **40** |
| 3. | **Cijena ponude** | **60%** | **60** |
| **Maksimalan broj bodova** | | **100%** | **100** |

**Formula po kojoj se izračunava ekonomski najpovoljnija ponuda je:**

**T = C + I**

gdje su:

T = ukupan broj bodova

C = broj bodova koji je ponuda dobila za ponuđenu cijenu

I = broj bodova koje je ponuda dobila iz tabele 2.9.1.

Opis kriterija i utvrđivanje bodovne vrijednosti:

* **CIJENA PONUDE**

Ponuda po ovom kriteriju može ostvariti maksimalno 60 bodova.

Ocjenjivanje cjenovnog elementa ponude provodi se prema sljedećoj formuli:

**C = Cmin / Cp x 60**

gdje su:

C – ukupni broj bodova za cjenovni dio predmetne ponude;

Cmin – najniža cijena od svih ponuđenih;

Cp – cijena iz ponude koja se ocjenjuje.

**2.10. Popis gospodarskih subjekata s kojima je Naručitelj u sukobu interesa ili navod**

**da takvi subjekti ne postoje:**

Nema gospodarskih subjekata s kojima je Naručitelj u sukobu interesa.

**2.11. Ostale odredbe za dostavu ponude**

* + 1. **Odredbe koje se odnose na zajednicu gospodarskih subjekata (ponuditelja ili natjecatelja)** (PRILOG IV.)

Zajednica gospodarskih subjekata je udruženje fizičkih ili pravnih osoba, koja na tržištu nudi izvođenje radova ili posla, isporuku robe ili pružanje usluga.

Odgovornost gospodarskih subjekata iz zajednice gospodarskih subjekata je zajednička i solidarna.

Ukoliko zajednica gospodarskih subjekata bude odabrana za sklapanje ugovora o jednostavnoj javnoj nabavi, obvezna je, u roku od 8 (osam) dana od dana izvršnosti odluke o odabiru, javnom naručitelju dostaviti pravni akt-sporazum o osnivanju zajednice gospodarskih subjekata za izvršenje ugovora iz kojeg je vidljivo:

* dio koji će izvršavati svaki od članova zajednice gospodarskih subjekata,
* preuzimanje obveza i odgovornosti ukoliko jedan ili više članova zajednice gospodarskih subjekata ne mogu izvršiti ugovorne obveze,
* navod kojim članovi zajednice gospodarskih subjekata opunomoćuju jednog člana zajednice gospodarskih subjekata za potpis ugovora
* navod da je odgovornost gospodarskih subjekata iz zajednice gospodarskih subjekata zajednička i solidarna.

Pravni akt-sporazum mora biti potpisan od svih članova zajednice gospodarskih subjekata.

* + 1. **Odredbe koje se odnose na podugovaratelje**

Gospodarski subjekt koji u svojoj ponudi navede podugovaratelja, za istoga mora dokazati da ne postoje Osnove za isključenje sukladno točki 2.7. , te ako je primjenjivo, sposobnost iz točke 2.8.1. ovog Poziva. Ako javni naručitelj utvrdi da postoji osnova za isključenje podugovaratelja iz točke 2.7., ili ne dokaže sposobnost sukladno točki 2.8. ovog Poziva obvezan je od gospodarskog subjekta zatražiti zamjenu tog podugovaratelja u primjerenom roku, ne kraćem od pet dana.

Ugovaratelj može tijekom izvršenja ugovora o javnoj nabavi od Naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30% vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili ne,
* preuzimanje izvršenja dijela ugovora o javnoj nabavi koji je prethodno dao u podugovor.

Uz zahtjev, ugovaratelj Naručitelju dostavlja podatke i dokumente iz prvog stavka ovog poglavlja Poziva za novog podugovaratelja.

* + 1. **Podaci o imenovanim podugovarateljima**

Gospodarski subjekt koji u svojoj ponudi navede podugovaratelja, za istoga mora naznačiti naziv ili tvrtka, sjedište, oib ili nacionalni identifikacijski broj, broj računa, zakonske zastupnike podugovaratelja te dijelove ugovora koje će oni izvršavati (predmet ili količina, vrijednost ili postotni udio). Navedeni podaci su i obvezni sastojci ugovora o javnoj nabavi. (PRILOG V.)

**2.11.4. Plaćanje podugovarateljima**

Ako se dio ugovora o javnoj nabavi daje u podugovor, tada za dio ugovora koji je isti izvršio, Naručitelj neposredno plaća podugovaratelju (osim ako ugovaratelj dokaže da su obveze prema podugovaratelju za taj dio ugovora već podmirene). Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

**III. ODREDBE O PONUDI**

**3.1. Sadržaj ponude – sastavni dijelovi ponude** **su:**

* ponudbeni list ( ispunjen i potpisan od strane ponuditelja) – Prilog II
* dokumenti kojima se dokazuje da ne postoje osnove za isključenje iz točke 2.7. ovog Poziva (Izjava o nekažnjavanju je na Prilogu III.)
* traženi dokazi sposobnosti iz točke 2.8.

Ponuda se izrađuje na hrvatskom jeziku i latiničnom pismu.

**3.2. Rok za dostavu ponude i rok otvaranja ponude:**

Rok za dostavu ponuda je **26. veljače 2018. godine do 14:00 sati.**

Otvaranje ponuda nije javno te će se izvršiti po isteku roka za dostavu ponuda.

**3.3. Način i adrese za dostavu ponude**

Ponuda se do naznačenog roka iz točke 3.2. dostavlja

* u zatvorenoj omotnici - bilo neposredno u pisarnicu Naručitelja ili putem pošte na adresu :

*Grad Labin*

*Upravni odjel za poslove Gradonačelnika i Gradskog vijeća*

*Stručno povjerenstvo za pripremu i provedbu jednostavne nabave*

*Titov trg 11, 52220 Labin*

s napomenom: **„Ponuda – Izrada krajobrazne osnove južnog**

**priobalja Grada Labina - NE OTVARATI“**

**3.4. Osoba zadužena za kontakt:**

Dragana Jakovčić, e-mail: [dragana.jakovcic@labin.hr](mailto:dragana.jakovcic@labin.hr) , tel: 052/866-853

Anamarija Lukšić, e- mail: [anamarija.luksic@labin.hr](mailto:anamarija.luksic@labin.hr); tel: 052/866-828

**Pitanja i odgovori vezani za ovaj predmet nabave objavit će se na službenim stranicama Grada Labina** [**www.labin.hr**](http://www.labin.hr) **na linku** [**http://www.labin.hr/poziv-za-dostavu-ponude-u-postupku-jednostavne-nabave-za-usluge-izrade-krajobrazne-osnove-juznog-priobalja-grada-labina**](http://www.labin.hr/poziv-za-dostavu-ponude-u-postupku-jednostavne-nabave-za-usluge-izrade-krajobrazne-osnove-juznog-priobalja-grada-labina)

**3.5. Posebne odredbe:**

Na ovaj postupak ne primjenjuje se Zakon o javnoj nabavi već odredbe Pravilnika o jednostavnoj nabavi („Službene novine Grada Labina“ broj 7/17).

Naručitelj će izvršiti pregled i ocjenu ponude te donijeti odluku o odabiru najpovoljnije ponude ili odluku o poništenju postupka jednostavne nabave najkasnije u roku od 10 dana od isteka roka za dostavu ponude.

**IV. PRILOZI POZIVU ZA DOSTAVU PONUDA**

Prilog I. – Projektni zadatak

Prilog II. – Ponudbeni list

Prilog III. – Izjava o nekažnjavanju

Prilog IV.- Ponudbeni list zajednice ponuditelja(podnosi se u slučaju zajednice

ponuditelja)

Prilog V.- Podaci o imenovanim podugovarateljima

**PRILOG I.**

**PROJEKTNI ZADATAK**

**PROJEKTNI ZADATAK**

**ZA IZRADU KRAJOBRAZNE OSNOVE ZA JUŽNO PRIOBALJE GRADA LABINA**

**1. UVOD**

Grad Labin donio je tijekom 2016. i 2017. godine slijedeće odluke kojima se pristupa izradi odnosno izmjeni i dopuni prostorno planske dokumentacije prvenstveno sa osnova usklađenja sa izmjenama i dopunama Prostornog plana Istarske županije donesene u lipnju 2016. godine (“Službene novine Istarske županije“ br. 2/02, 1/05, 4/05, 14/05 - pročišćeni tekst, 10/08, 07/10, 16/11 – pročišćeni tekst, 13/12 , 9/16 i 14/16. – pročišćeni tekst) i Zakonom o prostornom uređenju:

* Odluka o izradi izmjena i dopuna Prostornog plana uređenja Grada Labina („Službene novine Grada Labina“ broj 10/16.)
* Odluku o izradi Urbanističkog plana uređenja Turističko razvojnog područja Prtlog 2 („Službene novine Grada Labina“ broj 15/16.),
* Odluku o izradi Urbanističkog plana uređenja Turističko razvojnog područja Prtlog 1 („Službene novine Grada Labina“ broj 17/16.)
* Odluka o izradi izmjena i dopuna Odluke o izradi izmjena i dopuna Prostornog plana uređenja Grada Labina (IV. ID) („Službene novine Grada Labina“ broj 16/17.)
* Odluku o izradi izmjena i dopuna Prostornog plana uređenja Grada Labina (V. ID) („Službene novine Grada Labina“ broj 16/17.).

Budući da su nove turističke zone TRP Prtlog 1 i TRP Prtlog 2 planirane na području značajnog krajobraza Rabac – Labin – Prtlog citiranim odlukama utvrđena je obveza izrade Krajobrazne osnove kao stručne podloge za izradu tih prostornih planova kojom će se dati mjere zaštite i utvrditi mogućnosti planiranja određenih zahvata u prostoru značajnog krajobraza.

Područje između uvale Maslinica (Rabac), Labina i Prtloga zaštićeno ja kao značajni krajobraz Rješenjem Republičkog Zavoda za zaštitu prirode, br. Up/I 27/1973. Površina zaštićenog područja je 1121,5 ha, karakterizira ga bogatstvo raznolikih i vrlo vrijednih osobina (grafički prikaz 1.). Obalnu zonu odlikuju slikovite uvale, među kojima su najveće i najzanimljivije uvala Rabac i uvala Prklog. Staro naselje Labin vrijedan je spomenički ambijent. Poput mnogih istarskih gradova nalazi se na povišenom, dominantnom položaju, posebno lijepih vizura. Vegetacija ovog područja također je neobično značajna. Posebno se to odnosi na obalni pojas između Rabačke uvale i rta Sv. Jurja.

Grafički prikaz 1. 

**2. CILJ I SVRHA IZRADE KRAJOBRAZNE OSNOVE**

Konvencijom o europskim krajobrazima krajobraz je definiran kao određeno područje, viđeno ljudskim okom, čija je narav rezultat međusobnog djelovanja prirodnih i/ili ljudskih čimbenika, bitna je sastavnica čovjekova okruženja, izraz raznolikosti zajedničke kulturne i prirodne baštine te temelj identiteta područja. Zakonom o zaštiti prirode ( NN broj 80/13.), u pojmovniku, krajobraz je definiran kao dio prostora čiji je karakter rezultat međusobnog djelovanja prirodnih i/ili ljudskih čimbenika dok je krajobrazna raznolikost definirana je kao strukturiranost prostora nastala na interakciji prirodnih i/ili stvorenih krajobraznih elemenata određenih bioloških, klimatskih, geoloških, geomorfoloških, pedoloških, kulturno-povijesnih i socioloških obilježja.


Ugroženost pejzaža razvojem suvremenoga društva sve je veća, a pritisak širenja izgrađenih

područja i različitih oblika onečišćenja sve agresivniji, pa odgovornost za očuvanje i planiranje prostora time postaje sve značajnija. Sve većom ekološkom i estetskom osviještenošću briga za kontroliranje promjena u pejzažu i za zaštitu njegovih vrijednosti uvelike raste, a pejzažno planiranje i oblikovanje jedan su od načina kojima se one postižu.

Svrha izrade Krajobrazne osnove južnog priobalja Grada Labina je da kroz valorizaciju svih prostornih i ambijentalnih vrijednosti prostora unutar granica obuhvata definira prostorni koncept mogućih intervencija u tom prostoru bilo u obliku turističko-rekreacijske namjene bilo u obliku urbane sanacije postojeće stambene jezgre Duge Luke uz stalno prisutnu važnost prepoznavanja općeg interesa u korištenju i očuvanju prostora. Krajobrazna osnova mora jasno zonirati prostor od onog gdje nije dozvoljena nikakva ili minimalna intervencija u postojeći prostor do onog gdje se može dozvoliti određeni oblik gradnje.

**3. SADRŽAJ KRAJOBRAZNE OSNOVE SA PODACIMA ZA NJENU IZRADU**

Obuhvat izrade **Krajobrazne osnove** koja je predmet ovog projektnog zadatka je područje naselja Duga Luka i dio naselja Gondolići površine cca 286 ha , a prikazan je na slijedećem grafičkom prikazu :



Sve što se gradi u prostoru vidljivo je u krajoliku, a kako bi se promjene kontrolirale, prostorno

planiranje i pejsažno planiranje moraju usklađeno djelovati. Krajobrazna osnova je bitna prostorno planska podloga koja mora omogućiti sintezno razmatranje obilježja i vrijednosti krajolika kako bi se one u što većoj mjeri uvažavale u procesu izrade prostornih planova. Krajobraz unutar obuhvata Krajobrazne osnove potrebno je istražiti, analizirati i vrednovati kroz pripadajuće sastavnice, razvrstane u sljedeće osnovne grupe:

* prirodne sastavnice: klima/podneblje, reljef/obličje terena, geološka obilježja, tlo, vegetacija i staništa;
* kulturne/antropogene sastavnice: naselja i građevine, sustavi prometnica i druge infrastrukture, poljodjelske površine i korištenje prostora tijekom povijesnih razdoblja, arheološki slojevi i sl.;
* oblikovne (fizionomijsko-morfološke) sastavnice: mjerilo, proporcije, linije razgraničenja, dominante u krajoliku, oblici, boje, vizure, uzorci krajolika;
* nematerijalne, osjetilne, perceptivne sastavnice: asocijativne, duhovne, identitet, osjećaj prostora i dr.

U tu svrhu potrebno je uvažiti najmanje sljedeće podloge i podatke:

1. Topografske karte (MJ 1:200 000, 1: 100 000, 1:25 000), digitalni oblik u HTRS projekciji
2. Digitalni ORTOFOTO (DOF MJ 1: 5 000)
3. Digitalni model reljefa
4. Karta staništa (MJ 1: 100 000) u digitalnom obliku
5. Ekološka mreža – NATURA 2000 u digitalnom obliku
6. Podaci o klimi u digitalnom obliku
7. Geološka karta RH (MJ 1: 100 000) u digitalnom obliku
8. Geomorfološka karta (MJ 1: 100 000) u digitalnom obliku
9. Pedološka karta (MJ 1: 100 000) u digitalnom obliku
10. Pokrov zemljišta RH – Corine Land Cover 2012 (CLC)
11. Pokrov zemljišta RH – Corine – slojevi bolje razlučivosti (izgrađeno, vode, šume, travnjaci, močvare…)
12. ARKOD podaci u digitalnom obliku
13. Hidrološka karta 1: 25 000
14. Katastar u digitalnom obliku
15. Prostorni plan Istarske županije i Prostorni plan uređenja Grada Labina, uključujući podatke o uvjetima zaštite - prirodne i kulturne baštine u digitalnom – vektorskom zapisu

Svrha Krajobrazne osnove je identifikacija krajobraza unutar obuhvata te dobivanje uvida u njegovu raznolikost, stanje, trendove, vrijednosti i osjetljivosti. Krajobrazna osnova treba poslužiti za zaštitu i planiranje krajobraza i upravljanje njime te se u tom smislu definiraju njeni ciljevi i rezultati:

* identificirati, kartirati i opisati cijelo krajobrazno područje
* procijeniti stanje ugroženosti te prepoznati iznimne i degradirane dijelove krajobraza,
* procijeniti osjetljivost krajobraznog područja
* donijeti smjernice za izradu naprijed navedene prostorno planske dokumentacije te drugih dokumenata i akata koji imaju utjecaj na krajobrazno područje. Sve smjernice i mjere moraju biti na tom nivou da jasno definiraju prostorno planske elemente koji će planerima biti kvalitetna podloga kod predlaganja mogućih namjena i uvjeta gradnje unutar tih namjena. Krajobrazna osnova mora jasno rangirati vrijednosti krajobraza i mapirati zone gdje se eventualno pod određenim uvjetima mogu planirati zone za gradnju turističkih sadržaja sa infrastrukturnim zahvatima, posebno prometnica koje imaju najizraženiji utjecaj na prostor te smjernice za uređenje javnih prostora (plaže, šetnice, vidikovci, odmorišta i sl.) i dr.

Naprijed navedeni ciljevi i rezultati su ujedno i okvirni sadržaj Krajobrazne osnove. Dozvoljavaju se moguća odstupanja i nadogradnja u smislu naziva ili sadržaja sve u svrhu dobivanja što kvalitetnije podloge u izradi naprijed navedene prostorno planske dokumentacije te u planiranju kvalitetnih modela upravljanja ovim prostorom.

Izrada Krajobrazne osnove podrazumijeva uredski i terenski rad, kako bi konačan dokument u trenutku usvajanja sadržavao aktualne podatke. Terenskim radom treba prikupiti potrebne podatke te sačiniti dovoljan broj foto zapisa s tla i iz zraka za ilustraciju i dokumentiranje postojećeg stanja krajobraznog područja koje je predmet izrade Krajobrazne osnove.

**4. OBLIK ISPORUKE**

Predmet isporuke naručitelju je Krajobrazna osnova južnog priobalja Grada Labina.

Navedeni rad mora predstavljati jedinstvenu cjelinu čiji sadržaj mora biti u skladu s ciljevima određenim ovim projektnim zadatkom.

Isporuka Krajobrazne osnove je u analognom obliku te u digitalnom obliku u .pdf i .docx formatu tekstualnog dijela, fotografijama minimalne razlučivosti 300dpi te grafičkim prikazima u dwg. formatu.

Nadalje, predmet isporuke su i radni materijali korišteni prilikom analiza i izrade Krajobrazne osnove, a koji neće biti sadržani u elaboratu Krajobrazne osnove, ali su nužni za ocjenu finalnih rezultata te izradu daljnjih analiza vezanih uz prostorno uređenje ili izradu druge dokumentacije za predmetno područje.

**PRILOG II. : PONUDBENI LIST**

|  |  |  |
| --- | --- | --- |
| 1. | **NAZIV I SJEDIŠTE NARUČITELJA:** | **GRAD LABIN** (OIB:19041331726), Titov trg 11, 52220 Labin |
|  | Predmet nabave | **Izrada krajobrazne osnove južnog**  **priobalja Grada Labina** |
| 2. | **PODACI O PONUDITELJU** |  |
|  | Naziv ponuditelja |  |
|  | Sjedište ponuditelja |  |
|  | Adresa ponuditelja |  |
|  | OIB |  |
|  | Poslovni (žiro) račun |  |
|  | Broj računa (IBAN) |  |
|  | Naziv poslovne banke |  |
|  | Navod o tome je li ponuditelj u sustavu poreza na dodanu vrijednost | DA NE (zaokružiti) |
|  | Navod o tome da li ponuditelj koristi prijenos porezne obveze – (opcionalno) |  |
|  | Adresa za dostavu pošte |  |
|  | Adresa e-pošte |  |
|  | Kontakt osoba ponuditelja |  |
|  | Broj telefona |  |
|  | Broj telefaksa |  |
| 3. | **CIJENA PONUDE** |  |
|  | Cijena ponude, kn bez PDV-a |  |
|  | Iznos PDV-a (25%) |  |
|  | Cijena ponude, kn s PDV-om - brojkama |  |
| 4. | **Rok valjanosti ponude** |  |

**Napomena**: Obavezno ispuniti sve stavke u tabeli

Uz ponudu dostavljamo popis svih sastavnih dijelova i priloga ponude (Sadržaj ponude)

slijedećim redoslijedom:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ponuditelj:**

(tiskano upisati ime i prezime ovlaštene osobe ponuditelja)

M.P. Potpis:

\_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_\_, \_\_\_\_\_\_\_201\_\_. godine

***Napomena:***

*\* Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu se, na mjesto predviđeno za upis cijene ponude s porezom na dodanu vrijednost, upisuje isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno ili se stavlja crtica (-).*

**PRILOG III.**

**IZJAVA O NEKAŽNJAVANJU**

Na temelju članka 251. Zakona o javnoj nabavi (NN 120/16) izjavljujem da **osobi ovlaštenoj za zastupanje gospodarskog subjekta**

Ime i prezime osobe ovlaštene za zastupanje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB osobe ovlaštene za zastupanje:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**i gospodarskom subjektu**

Naziv gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa i sjedište gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

OIB gospodarskog subjekta:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

koji kao ponuditelj sudjeluje u ovom postupku nabave, nije izrečena pravomoćna osuđujuća presuda za jedno ili više sljedećih kaznenih djela: **a) sudjelovanje u zločinačkoj organizaciji,** na temelju – članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona – članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), **b) korupciju**, na temelju – članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona – članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.) **c) prijevaru**, na temelju – članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona – članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima**, na temelju – članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona – članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.) **e) pranje novca ili financiranje terorizma**, na temelju – članka 98. (financiranje terorizma) i članka 265. (pranje novca) Kaznenog zakona – članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima**, na temelju – članka 106. (trgovanje ljudima) Kaznenog zakona – članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.).

|  |
| --- |
| \_\_\_\_\_\_\_\_\_\_\_\_\_\_\_\_\_\_\_\_\_  (Mjesto i datum) |

|  |  |
| --- | --- |
| M.P. | PONUDITELJ  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Ime i prezime osobe ovlaštene za zastupanje gospodarskog subjekta)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Potpis osobe ovlaštene za zastupanje gospodarskog subjekta) |

**PRILOG IV. PONUDBENI LIST ZAJEDNICE PONUDITELJA (podnosi se u slučaju zajednice ponuditelja)**

|  |  |  |
| --- | --- | --- |
| 1. | **NAZIV I SJEDIŠTE NARUČITELJA:** | **GRAD LABIN** (OIB:19041331726), Titov trg 11, 52220 Labin |
|  | Predmet nabave | **Izrada krajobrazne osnove južnog**  **priobalja Grada Labina** |
| 2. | **ZAJEDNICA PONUDITELJA:**  **Naziv i sjedište članova zajednice ponuditelja** | |
|  | **Prvi član zajednice ponuditelja** | |
|  | Naziv ponuditelja |  |
|  | Sjedište ponuditelja |  |
|  | Adresa ponuditelja |  |
|  | OIB |  |
|  | Poslovni (žiro) račun |  |
|  | Broj računa (IBAN) |  |
|  | Naziv poslovne banke |  |
|  | Navod o tome je li ponuditelj u sustavu poreza na dodanu vrijednost | DA NE (zaokružiti) |
|  | Navod o tome da li ponuditelj koristi prijenos porezne obveze – (opcionalno) |  |
|  | Adresa za dostavu pošte |  |
|  | Adresa e-pošte |  |
|  | Broj telefona |  |
|  | Broj telefaksa |  |
|  | **Drugi član zajednice ponuditelja** | |
|  | Naziv ponuditelja |  |
|  | Sjedište ponuditelja |  |
|  | Adresa ponuditelja |  |
|  | OIB |  |
|  | Poslovni (žiro) račun |  |
|  | Broj računa (IBAN) |  |
|  | Naziv poslovne banke |  |
|  | Navod o tome je li ponuditelj u sustavu poreza na dodanu vrijednost | DA NE (zaokružiti) |
|  | Navod o tome da li ponuditelj koristi prijenos porezne obveze – (opcionalno) |  |
|  | Adresa za dostavu pošte |  |
|  | Adresa e-pošte |  |
|  | Broj telefona |  |
|  | Broj telefaksa |  |
|  | **Treći član zajednice ponuditelja** | |
|  | Naziv ponuditelja |  |
|  | Sjedište ponuditelja |  |
|  | Adresa ponuditelja |  |
|  | OIB |  |
|  | Poslovni (žiro) račun |  |
|  | Broj računa (IBAN) |  |
|  | Naziv poslovne banke |  |
|  | Navod o tome je li ponuditelj u sustavu poreza na dodanu vrijednost | DA NE (zaokružiti) |
|  | Navod o tome da li ponuditelj koristi prijenos porezne obveze – (opcionalno) |  |
|  | Adresa za dostavu pošte |  |
|  | Adresa e-pošte |  |
|  | Broj telefona |  |
|  | Broj telefaksa |  |
|  | **Četvrti član zajednice ponuditelja** | |
|  | Naziv ponuditelja |  |
|  | Sjedište ponuditelja |  |
|  | Adresa ponuditelja |  |
|  | OIB |  |
|  | Poslovni (žiro) račun |  |
|  | Broj računa (IBAN) |  |
|  | Naziv poslovne banke |  |
|  | Navod o tome je li ponuditelj u sustavu poreza na dodanu vrijednost | DA NE (zaokružiti) |
|  | Navod o tome da li ponuditelj koristi prijenos porezne obveze – (opcionalno) |  |
|  | Adresa za dostavu pošte |  |
|  | Adresa e-pošte |  |
|  | Broj telefona |  |
|  | Broj telefaksa |  |
|  | **ČLAN ZAJEDNICE PONUDITELJA KOJI JE OVLAŠTEN ZA KOMUNIKACIJU S JAVNIM NARUČITELJEM** |  |
|  | **IME, PREZIME I FUNKCIJA OVLAŠTENE OSOBE ZA POTPISIVANJE PONUDE** |  |
|  | **IME, PREZIME I FUNKCIJA OSOBE ZA KONTAKT** |  |
| 3. | **CIJENA PONUDE** |  |
|  | Cijena ponude, kn bez PDV-a |  |
|  | Iznos PDV-a (25%) |  |
|  | Cijena ponude, kn s PDV-om - brojkama |  |
| 4. | **Rok valjanosti ponude** |  |

**Napomena**: Obavezno ispuniti sve stavke u tabeli

Uz ponudu dostavljamo popis svih sastavnih dijelova i priloga ponude (Sadržaj ponude)

slijedećim redoslijedom:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ponuditelj:**

(tiskano upisati ime i prezime ovlaštene osobe ponuditelja)

M.P. Potpis:

\_\_\_\_\_\_\_\_\_\_\_\_\_\_\_\_

U\_\_\_\_\_\_\_\_\_\_\_\_\_\_\_\_, \_\_\_\_\_\_\_2018. godine

***Napomena:***

*\* Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u Ponudbenom listu se, na mjesto predviđeno za upis cijene ponude s porezom na dodanu vrijednost, upisuje isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno ili se stavlja crtica (-).*

**PRILOG V. PODACI O IMENOVANIM PODUGOVARATELJIMA**

|  |  |  |  |  |  |  |
| --- | --- | --- | --- | --- | --- | --- |
| **Podaci o podugovarateljima** | **Redni broj** | **1** | **2** | **3** | **4** | **5** |
| **Naziv** |  |  |  |  |  |
| **Sjedište** |  |  |  |  |  |
| **OIB** |  |  |  |  |  |
| **IBAN** |  |  |  |  |  |
| **Podaci o dijelu ugovora koji se daje u podugovor** | **Dio usluge koji se daje u podugovor** |  |  |  |  |  |
| **Količina** |  |  |  |  |  |
| **Vrijednost (kn)** |  |  |  |  |  |
| **Postotni dio ugovora koji se daje u podugovor (%)** |  |  |  |  |  |

**Ponuditelj**

U \_\_\_\_\_\_\_\_\_\_\_\_\_\_, dana \_\_\_\_\_\_\_\_\_\_\_ 2018. godine M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_